**PUBLICAȚIE DE CONCURS PENTRU REZIDENȚIAT SESIUNEA 22 MAI 2016 PENTRU LOCURILE ȘI POSTURILE RĂMASE NEOCUPATE PENTRU DOMENIUL MEDICINĂ ÎN SESIUNEA 15 NOIEMBRIE 2015**

1. Ministerul Sănătăţii organizează la **22 mai 2016** concurs de intrare în rezidenţiat pentru domeniul medicină pentru posturile și pe locurile rămase neocupate în sesiunea 15 noiembrie 2015. Concursul se desfășoară numai în centrul universitar Târgu Mureș, care poartă întreaga responsabilitate pentru organizarea și desfășurarea concursului, alcătuirea clasificărilor și alegerea locurilor/posturilor.

2. **La concurs se pot prezenta:**

a) candidații posesori ai unei diplome de licență în profil medico-farmaceutic uman sau o diplomă echivalentă cu aceasta;

b) rezidenții aflați în pregătire, cu respectarea prevederilor art. 6 din Ordonanța Guvernului nr. 18/2009, aprobată prin Legea nr. 103/2012, cu completările ulterioare;

c) specialiștii care doresc să efectueze pregătire într-o altă specialitate, cu respectarea prevederilor legale, privitor la obținerea celei de-a doua specialități. Specialiștii care au efectuat programul de pregătire prin rezidențiat, forma pe post, pot obține a doua specialitate dupa îndeplinirea condiției din actul adițional încheiat la contractul de muncă;

d) candidații care îndeplinesc condițiile privind cetățenia stabilite de Legea nr. 95/2006, republicată, privind reforma în domeniul sănătății, cu modificările și completările ulterioare și au diplomă de licență în profil medico-farmaceutic uman sau o diplomă echivalentă cu aceasta.

3. Înscrierile pentru concurs se fac prin direcțiile de sănătate publică, în perioada **11-23 aprilie 2016, inclusiv, în intervalul orar 9.00 – 15.00.**

4. **Dosarul de înscriere** a candidatului va conține următoarele documente:

a) cererea de înscriere la concurs, în care se vor menționa:

- numele candidatului, inițiala/inițialele tatălui, precum și toate prenumele candidatului înscrise în buletinul, cartea de identitate sau pașaportul cu care se va legitima la intrarea în sală, aflate în termen de valabilitate;

- candidații vor menționa în cererea de înscriere și acordul pentru folosirea numelui și pentru afișarea rezultatului pe internet;

b) xerocopia buletinului/cărţii de identitate sau a paşaportului (paginile din care reies numele şi prenumele candidatului, precum şi data naşterii);

c) copia legalizată a diplomei de licenţă de medic, stomatolog (medic dentist) sau farmacist. Absolvenţii promoţiei 2015 pot prezenta adeverinţă privind promovarea examenului de licenţă;

d) adeverinţa eliberată de unitatea în care este încadrat, din care să reiasă specialitatea în care este confirmat şi tipul contractului individual de muncă, numai pentru rezidenţi şi specialişti;

e) certificatul medical privind starea de sănătate, eliberat de unitatea sanitară teritorială desemnată de direcţia de sănătate publică judeţeană sau a municipiului Bucureşti, în care se precizează că este apt/inapt din punct de vedere medical (fizic şi neuropsihic) pentru exercitarea activităţii în domeniul pentru care candidează;

f) copia legalizată a actelor doveditoare (certificat de căsătorie etc.) prin care şi-a schimbat numele față de numele înscris în diploma de licență, dacă este cazul;

g) chitanţa de plată a taxei de concurs. Cuantumul taxei de participare la concursul de rezidenţiat este de 360 lei (RON)/participant. Taxa se va plăti în contul IBAN RO36TREZ70020E365000XXXX, CUI 4266456, DTMB ( Direcţia de Trezorerie a Municipiului Bucureşti) beneficiar Ministerul Sănătăţii, adresa: str. Cristian Popişteanu Nr. 1-3, sector 1, Bucureşti, cod: 010024

5. Lista locurilor și repartizarea pe centre de pregătire :

**ARAD**

|  |  |
| --- | --- |
| Hematologie | 2 locuri |
| Medicină de urgență | 3 locuri |

**BRAȘOV**

|  |  |
| --- | --- |
| Epidemiologie | 2 locuri |
| Medicină de urgență | 3 locuri |

**CLUJ NAPOCA**

|  |  |
| --- | --- |
| Chirurgie orală și maxilo facială | 1 loc |
| Farmacologie clinică | 2 locuri |
| Igienă | 1 loc |
| Medicină de urgență | 3 locuri |
| Radioterapie | 1 loc |
| Sănătate Publică și Management | 4 locuri |

**CRAIOVA**

|  |  |
| --- | --- |
| Chirurgie generală | 3 locuri |
| Epidemiologie | 4 locuri |
| Farmacologie clinică | 1 loc |
| Igienă | 2 locuri |
| Medicină de urgență | 6 locuri |
| Ortopedie și traumatologie | 2 locuri |
| Sănătate Publică și Management | 3 locuri |

**IAȘI**

|  |  |
| --- | --- |
| Chirurgie orală și maxilo facială | 1 loc |
| Farmacologie clinică | 1 loc |

**ORADEA**

|  |  |
| --- | --- |
| Medicină de familie | 10 locuri |

**SIBIU**

|  |  |
| --- | --- |
| A.T.I. | 2 locuri |
| Boli infecțioase | 2 locuri |
| Chirurgie generală | 7 locuri |
| Hematologie | 4 locuri |
| Medicina muncii | 2 locuri |
| Medicină internă | 1 loc |
| Ortopedie și traumatologie | 2 locuri |
| Sănătate Publică și Management | 2 locuri |

**TÂRGU MUREȘ**

|  |  |
| --- | --- |
| A.T.I | 6 locuri |
| Chirurgie orală și maxilo facială | 2 locuri |
| Epidemiologie | 2 locuri |
| Hematologie | 2 locuri |
| Medicină de urgență | 20 locuri |
| Pneumologie | 2 locuri |
| Sănătate Publică și Management | 3 locuri |

**TIMIȘOARA**

|  |  |
| --- | --- |
| Chirurgie generală | 3 locuri |
| Chirurgie pediatrică | 5 locuri |
| Medicină de laborator | 2 locuri |
| Medicină de urgență | 15 locuri |
| Ortopedie pediatrică | 5 locuri |
| Pediatrie | 2 locuri |